প্রাচীন হিন্দি
প্রাচীন হিন্দী (হিন্দি: पुरानी हिंदी) হল বর্তমান হিন্দী ভাষার খড়িবোলী উপভাষার প্রারম্ভিক রূপ। একে আধুনিক মান্য হিন্দী ভাষার পূর্বসূরী বলে গণ্য করা হয়। এই ভাষা বর্তমান হিন্দি বলয়ের, বিশেষত দিল্লী এবং এর কাছাকাছি অঞ্চলের লোকের মধ্যে প্রায় ১৩-১৪ শতকের সময়ে প্রচলিত ছিল। কবি আমির খসরুর লেখা, কবি তথা সন্ত নামদেব-এর লেখা তথা শিখ ভাষার ধর্মপুথি আদি গ্রন্থ-এ সুফি সন্ত বাবা ফরিদ-এর লেখা কিছু স্তবকে এই ভাষার ব্যবহার দেখা যায়। কবীর-এর লেখাতেও খড়িবোলীর সদৃশ ভাষার ব্যবহার দেখা যায়। এই প্রাচীন হিন্দী ভাষার থেকেই বর্তমান হিন্দুস্তানি ভাষার উদ্ভব হয়।